open-index/open-wikipedia-markdown huggingface dataset:
Ρέιμοντ Ρόμπινς

Ο **Ρέιμοντ Ρόμπινς** (αγγλικά: Raymond Robins, 17 Σεπτεμβρίου 1873, Στάτεν Άιλαντ, Νέα Υόρκη – 26 Σεπτεμβρίου 1954) ήταν Αμερικανός οικονομολόγος και συγγραφέας. Ήταν υπέρμαχος της συνδικαλισμένης εργασίας και των διπλωματικών σχέσεων μεταξύ ΗΠΑ και Ρωσίας με κυβέρνηση Μπολσεβίκων.

## Βιογραφία
Μετά από οικονομικά προβλήματα, ο πατέρας του άφησε τα παιδιά στη φροντίδα της μητέρας τους και έφυγε να ασχοληθεί με την εξόρυξη στο Κολοράντο. Όταν η μητέρα του πήγε σε ψυχιατρείο, η ανατροφή του αφέθηκε στους συγγενείς. Μορφώθηκε ιδιωτικά. Στις αρχές της δεκαετίας του 1890 εργάσθηκε σαν ανθρακωρύχος στο Τενεσί και στο Κολοράντο. Μετά από μια κακή νομική εμπειρία σε μια συμφωνία γης, σπούδασε νομικά στο Πανεπιστήμιο Τζόρτζ Ουάσιγκτον (τότε Πανεπιστήμιο Κολούμπια) απ’ όπου αποφοίτησε το 1896. Προσχώρησε και αυτός στην εξόρμηση χρυσού του Κλοντάικ το 1897, όπου έβγαλε κάποια χρήματα, ασπάσθηκε τον Χριστιανισμό, και έγινε πάστορας (ιερέας) της Κονγκρεγκασιοναλιστικής εκκλησίας στη Νομ της Αλάσκας. Το 1900 μετακόμισε στο Σικάγο. Συνδέθηκε εκεί με την κοινωνική εργασία το 1902 ως το 1905, και ήταν μέλος του Συμβουλίου Εκπαίδευσης του Σικάγο από το 1906 ως το 1909. Υπηρέτησε επίσης ως ειδικός των κοινωνικών υπηρεσιών για τους *Άνδρες και Θρησκεία Κίνημα προς τα Μπρος* το 1911-12 και έκανε παγκόσμια περιοδεία για τα συμφέροντά του το 1913. Ήταν επικεφαλής της Εθνικής Χριστιανικής Κοινωνικής Ευαγγελικής καμπάνιας το 1915.

Ταυτίστηκε με το Προοδευτικό Κόμμα και υπηρέτησε ως πρόεδρος της Πολιτειακής Κεντρικής Επιτροπής. Το 1914 ήταν υποψήφιος του κόμματος στο Ιλινόις για Γερουσιαστής των ΗΠΑ, και ήταν προσωρινός και μόνιμος πρόεδρος του Προοδευτικού Εθνικού Συνεδρίου το 1916.

Κατά τον Α΄ Παγκόσμιο Πόλεμο συνδέθηκε με το έργο της Y.M.C.A. (ΧΕΝ) και του Ερυθρού Σταυρού στη Γαλλία. Το 1917, ήταν επικεφαλής της εκστρατείας του Αμερικανικού Ερυθρού Σταυρού στη Ρωσία, και εργάστηκε χωρίς επιτυχία για την καθιέρωση διπλωματικών σχέσεων μεταξύ ΗΠΑ και Ρωσίας, όμως μερικά χρόνια αργότερα, το 1933, κατάφερε να πείσει τον Φραγκλίνο Ρούσβελτ να ανταλλάξει πρεσβευτές. Με την επιστροφή του από την εκστρατεία του 1917, παρουσίασε μια λεπτομερή έκθεση για τις συνθήκες στη Ρωσία, η οποία προκάλεσε πολύ συζήτηση εξ αιτίας της υποτιθέμενης ροπής της έκθεσης προς το Σοβιετικό κίνημα. Αν και όχι συμπαθών από ιδεολογία με το αποτέλεσμα της Ρωσικής Επανάστασης του 1917, αντιλαμβανόταν ότι ήταν δημοφιλής, και ότι οι αντεπαναστατικές προσπάθειες ήταν αντιπαραγωγικές.

## Οικογένεια
Η ηθοποιός και συγγραφέας Ελίζαμπεθ Ρόμπινς ήταν αδελφή του. Το 1905, παντρεύτηκε τη συνδικαλίστρια Μάργκαρετ Ντρέιερ Ρόμπινς.

## Παραπομπές


## Εξωτερικοί σύνδεσμοι
*Chinsegut Hill Manor House
*United States Senate elections, 1914
*

## Πηγές
*
*
*

Κατηγορία:Αμερικανοί οικονομολόγοι
Κατηγορία:Αμερικανοί συγγραφείς
Διοργανώσεις Ε.Π.Σ. Ηλείας 2014–15

Για την **περίοδο 2014–15**, η Ένωση Ποδοσφαιρικών Σωματείων Ηλείας είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Ηλείας.

Η πρωταθλήτρια ομάδα της ΕΠΣ Ηλείας λαμβάνει μέρος στο Πρωτάθλημα Πρωταθλητριών ΕΠΣ, το οποίο διοργανώνεται από την Ελληνική Ποδοσφαιρική Ομοσπονδία (ΕΠΟ), με στόχο την άνοδο στη Γ΄ Εθνική ερασιτεχνική κατηγορία.

Ο θεσμός του κυπέλλου, αποτελεί ταυτόχρονα την πρώτη φάση του Κυπέλλου Ερασιτεχνών της ΕΠΟ. Η ομάδα που ανακηρύσσεται κυπελλούχος ΕΠΣ Ηλείας, αποκτά το δικαίωμα συμμετοχής στο Κύπελλο Ερασιτεχνών.

## Πρωτάθλημα

Η περίοδος 2014–15 ήταν η 46η σεζόν των πρωταθλημάτων της Ε.Π.Σ. Ηλείας.

Η δομή του πρωταθλήματος είναι η εξής:
* Α1 Κατηγορία
* Α2 Κατηγορία
* Β΄ Κατηγορία
** 1ος Όμιλος
** 2ος Όμιλος
* Γ΄ Κατηγορία

### Α1 Κατηγορία
Στην Α1 κατηγορία μετείχαν 16 ηλειακές ομάδες. Ο πρωταθλητής Αστέρας Αμαλιάδας/Πανόπουλο συμμετείχε στο ειδικό ερασιτεχνικό πρωτάθλημα ποδοσφαίρου, όπου διεκδίκησε χωρίς επιτυχία την άνοδο στην Γ΄ Εθνική Κατηγορία της επόμενης περιόδου απέναντι στους πρωταθλητές Ε.Π.Σ. της Πελοποννήσου και των Επτανήσων. Δε δήλωσαν συμμετοχή στο πρωτάθλημα η Δάφνη Ανδραβίδας (η οποία είχε καταλάβει την 8η θέση στο περσινό πρωτάθλημα) και ο Νέος Απόλλων Δουνέικων (ο οποίος είχε κανονικά προβιβαστεί από την Α2). Την θέση των δύο σωματείων (που τελικά αγωνίστηκαν στη Β' κατηγορία) πήραν ο Ηλειακός Βαρθολομιού και ο Ατρόμητος Καβάσιλων

#### Βαθμολογία

Τελ. ενημέρωση: 27/04/2016Πηγή: Επίσημος ιστότοπος της Ε.Π.Σ. Ηλείας
**Θ** = Θέση; **Α** = Αγώνες; **ΤΥ** = Τέρματα Υπέρ; **ΤΚ** = Τέρματα Κατά; **ΔΤ** = Διαφορά Τερμάτων; **Β** = Βαθμοί

## Παραπομπές


## Εξωτερικοί σύνδεσμοι

* 

Κατηγορία:Ε.Π.Σ. Ηλείας
Κατηγορία:Εγχώρια ποδοσφαιρικά πρωταθλήματα 2014–2015
Κατηγορία:Εγχώρια ποδοσφαιρικά κύπελλα 2014-2015
Αλεξάνδρεια η εν Καρμανία

Η **Αλεξάνδρεια** ήταν αρχαία ελληνική αποικία στην Καρμανία του νοτίου Ιράν.

## Ιστορία
Η ιρανική αυτή Αλεξάνδρεια ιδρύθηκε από τον Μ. Αλέξανδρο τον Ιανουάριο του 324 π.Χ. 

Βρισκόταν στις όχθες του ποταμού Άναμη. Η πόλη στην αρχή ήταν στρατόπεδο του Έλληνα στρατηλάτη και μετά φαίνεται ότι εξελίχθηκε σε ελληνιστική πόλη. Στην εν λόγω Αλεξάνδρεια, ο Αλέξανδρος συναντήθηκε με τον ναύαρχο Νέαρχο τον Κρητικό, αλλά και με τον στρατηγό Κρατερό. Μέσα σε κλίμα χαράς, τελέστηκαν στην νεοϊδρυθείσα πόλη γυμνικοί και μουσικοί αγώνες. Εν συνεχεία τα ενωμένα τμήματα του Μακεδονικού στρατού πήραν τον δρόμο για την Σουσιανή. 

Αν και δεν γνωρίζουμε τίποτα άλλο για την πόλη, ωστόσο πρέπει να επισημανθεί ότι πλην του Αρριανού, την αναφέρουν οι: Κλαύδιος Πτολεμαίος, Αμμιανός Μαρκελλίνος και Πλίνιος. Δεν είναι γνωστό εάν επίσης εκτόπισε την πρωτεύουσα της Καρμανίας Κάρμανα, για να γίνει αυτή η νέα έδρα της σατραπείας. Πάντως επέζησε και σε μεταγενέστερες περιόδους, τόσο στην Σελευκιδική, όσο και μετά. Επίσης αναφέρεται ότι ο Σελευκίδης βασιλιάς Αντίοχος Γ' (223 -187 π.Χ.), μετά το πέρας της παρθικής και ινδικής εκστρατείας, διαχείμασε στην Καρμανία (206/5 π.Χ.). Δεν είναι όμως σίγουρο εάν διαχείμασε στην πόλη Κάρμανα, ή εάν προτίμησε την ελληνική Αλεξάνδρεια. 

Την Αλεξάνδρεια αυτή την επισκέφτηκε ο Μάρκο Πόλο που την αναφέρει ως *Camadi*.

## Τοποθεσία
Ως προς την τοποθεσία της αρχαίας ελληνικής πόλεως, πιθανολογούνται οι εξής σημερινές θέσεις:
* Το σημερινό χωριό Gulashkird της επαρχίας Κερμάν (Καρμανίας) του νοτίου Ιράν, χωριό το οποίο άκμασε κατά τον Μεσαίωνα. Είναι η πιο πολυσυζητημένη πιθανότητα. 
* Κάποια ανεξερεύνητα ερείπια στα Β. -Β.Δ. του Gulashkird. 
* Το χωριό Gav Koshi στα ανατολικά του Gulashkird, μια εξίσου μεγάλη πιθανότητα.
* Ο Βρετανός διπλωμάτης -στρατηγός Sir Percy Molesworth Sykes (28 Φεβρουαρίου 1867 – 11 Ιουνίου 1945), ταυτίζει την αρχαία πόλη με το χωριό Rudbar, 5 χιλιόμετρα βορείως του Gulashkird, όπου εντόπισε ευρήματα αρχαίας ελληνικής κεραμικής. 
* Μια λιγότερο προτεινόμενη θέση είναι αυτή του Sharh-i Dakyanus (Πόλη του αυτοκράτορα Δεκίου), ευρισκόμενη κοντά στο Τζιρόφτ.
* Άλλες προτεινόμενες θέσεις είναι οι πόλεις Sirjan και Yahya Tepe. 
* Στον παγκόσμιο χάρτη του Μερκάτορος (που βασίστηκε τον Κλαύδιο Πτολεμαίο), η Αλεξάνδρεια βρισκόταν ακόμη πιο δυτικά στον ποταμό Σάλαρο, σε άνυδρη περιοχή βορείως της σημερινής Haregī του παραλιακού Ιράν.    

Αν τελικά η Γκολάσκερντ είναι η εν λόγω Αλεξάνδρεια, τότε είναι αυτή που περιέγραψε ο Άραβας γεωγράφος Muḥammad ibn Aḥmad Shams al-Dīn al-Muqaddasī (Ιεροσόλυμα 945/6 -991 μ.Χ.) με το οχυρό κάστρο Kushah, καθώς επίσης και με περιβόλια και χωράφια που υδρεύονταν από υπόγεια κανάλια.

## Πηγές
*Αρριανού *Αλεξάνδρου ανάβασις*.
*Πολυβίου *Ιστορίαι*

Κατηγορία:Αρχαίες πόλεις της Περσίας
Κατηγορία:Πόλεις που ίδρυσε ο Μέγας Αλέξανδρος
Μαργαρίτες (ταινία)

Το ***Μαργαρίτες*** (τσεχικά: ***Sedmikrásky***, αγγλικά: ***Daisies***) είναι κωμική δραματική τσεχοσλοβακική ταινία του 1966, σε σκηνοθεσία Βέρα Χιτίλοβα. Το σενάριο το έγραψε η σκηνοθέτις σε συνεργασία με την Έστερ Κρουμπάτσοβα και τον Πάβελ Γιούρατσεκ. Πρωταγωνιστούν οι Ζίτκα Σέρχοβα και Ιβάνα Καρμπάνοβα. Η ταινία θεωρείται ορόσημο του κινήματος του Νέου Κύματος Τσεχοσλοβακίας.

Η ταινία αφηγείται την ιστορία δύο νεαρών κοριτσιών, τις οποίες τις λένε Μαρία 1 και Μαρία 2. Οι δύο κοπέλες, βλέποντας έναν κόσμο χωρίς φραγμούς, αποφασίζουν να κάνουν κι αυτές το ίδιο. Έτσι, εμπλέκονται σε μία σειρά από γεγονότα με "τραβηγμένες" φάρσες, στα οποία καταναλώνουν και καταστρέφουν αυτόν τον *κόσμο*. Η ταινία έχει χαρακτηριστεί ως φεμινιστικό έργο.

Η ταινία έκανε πρεμιέρα στις 30 Δεκεμβρίου του 1966, στην Τσεχοσλοβακία. Όμως, αντιμετωπίστηκε με λογοκρισία και έγινε απαγορευμένη. Έκτοτε η Χιτίλοβα δυσκολεύτηκε να βρει ξανά δουλειά στη χώρα της, έως το 1975, όπου η βελγική *Union de la Critique de Cinéma*, την τίμησε με το *Grand Prix*. Το *Μαργαρίτες*, ωστόσο, παρά τη λογοκρισία στη χώρα του, απέσπασε το *Grand Prix* στο Φεστιβάλ Κινηματογράφου Μπέργκαμο, της Ιταλίας.

## Παραπομπές


## Εξωτερικοί σύνδεσμοι
* 
* 2009 DVD reissue at Second Run
* 2007 edition, Japanese official site
* 
* Trailer of the film in Art Days 

Κατηγορία:Ταινίες του 1966
Κατηγορία:Τσεχόφωνες ταινίες
Κατηγορία:Τσεχοσλοβακικές ταινίες
Κατηγορία:Τσεχικές ταινίες
Κατηγορία:Σατιρικές ταινίες
Κατηγορία:Έργα με θέμα τη διατροφή
Ηλίας Πολατίδης

Ο **Ηλίας Πολατίδης** (Λευκώνας Σερρών, 25 Ιουλίου 1966 - 16 Απριλίου 2016) ήταν Έλληνας πολιτικός και πρώην βουλευτής..

## Βιογραφία
Γεννήθηκε το 1966 στον Λευκώνα Σερρών, απ' όπου και καταγόταν. Ήταν συγγενής του παλιού βουλευτή Ισαάκ Λαυρεντίδη, δεδομένου ότι ήταν ο εγγονός του αδελφού του Ισαάκ, Ηλία. Σπούδασε στο Τμήμα Μηχανολόγων Μηχανικών της Πολυτεχνικής Σχολής του Αριστοτελείου Πανεπιστημίου Θεσσαλονίκης ενώ, μετά την αποφοίτησή του, έκανε μεταπτυχιακές σπουδές στη Νέα Υόρκη. Επαγγελματικά ασχολήθηκε με τον προγραμματισμό ηλεκτρονικών υπολογιστών .

## Πολιτική σταδιοδρομία
Ξεκίνησε να ασχολείται με την πολιτική από νεαρή ηλικία. Αρχικά εντάχθηκε στη Νέα Δημοκρατία από την οποία απεχώρησε το 1997, λόγω ιδεολογικών διαφωνιών. Το 2001 εντάχθηκε στο ΛΑΟΣ και διετέλεσε Πρόεδρος της Μητροπολιτικής Επιτροπής του κόμματος στο Νομό Σερρών (Δεκέμβριος 2002 – Ιανουάριος 2004).

Κατήλθε ως υποψήφιος στην εκλογική περιφέρεια Σερρών στις βουλευτικές εκλογές του 2004, αλλά απέτυχε να εκλεγεί. Κατά τις Νομαρχιακές Εκλογές του 2006, ήρθε πέμπτος πίσω από τους Στέφανο Φωτιάδη, Κώστα Παπαπαναγιώτου, Απόστολο Μυτιληναίο και Τιμοθέα Ρακιτζή με ποσοστό 2,45% με την παράταξή του να μην καταφέρνει να εισέλθει στο νομαρχιακό συμβούλιο. Στις βουλευτικές εκλογές του 2007 και του 2009, εκλέγεται βουλευτής Σερρών, ενώ διετέλεσε και Κοινοβουλευτικός Εκπρόσωπος του ΛΑΟΣ. Παρέμεινε βουλευτής ως το 2012.

## Θάνατος
Απεβίωσε από καρκίνο στις 16 Απριλίου 2016, σε ηλικία μόλις πενήντα ετών, και κηδεύθηκε στην ιδιαίτερη πατρίδα του, στον Λευκώνα Σερρών.  

## Παραπομπές


Κατηγορία:Βουλευτές Σερρών
Κατηγορία:Βουλευτές εκλεγμένοι με τον ΛΑΟΣ
Η επίθεση του γιγαντιαίου μουσακά

***Η επίθεση του γιγαντιαίου μουσακά*** είναι ελληνική κωμική-φανταστική ταινία παραγωγής του 1999, σε σκηνοθεσία και σενάριο Πάνου Κούτρα. Στην ταινία σατιρίζονται η καταστροφολαγνεία των δελτίων ειδήσεων και η επιρροή τους στους τηλεθεατές, η παραδοσιακή ελληνική οικογένεια και οι ταινίες επιστημονικής φαντασίας.  Πρόκειται για την πρώτη ταινία του σκηνοθέτη, στην οποία έχει μικρή συμμετοχή και ο ίδιος.

Είχε θετική αποδοχή κυρίως στη Γαλλία , αλλά και στην Ιαπωνία . 
## Πλοκή
Ο Άρης, ο γιος του υπουργού Αντώνη Μπουντάλα και της Τζόυ, παίρνει ένα πιάτο με μουσακά για να το δώσει στον σκύλο του. Τότε, ένας ιπτάμενος δίσκος που περνά εκείνη τη στιγμή από πάνω, ακτινοβολεί πάνω στο πιάτο και κάνει το κομμάτι του μουσακά τεράστιο, καθιστώντας το επικίνδυνο για τους κατοίκους της Αθήνας.

Το γεγονός αυτό τρομοκρατεί τους Αθηναίους και η ιστορία επικεντρώνεται στον μελετητή ουράνιων σωμάτων Αλέξη Αλεξίου, στην drag queen Τάρα και στην οικογένεια Μπουντάλα. Καθ' όλη τη διάρκεια της επίθεσης του γιγαντιαίου μουσακά στην πόλη, οι δημοσιογράφοι κρατούν ενήμερους τους πολίτες και κυρίως η παρουσιάστρια Αλέκα Σπάη και η ρεπόρτερ Εύη Μπέη.

Εν τέλει, το πρόβλημα λύνεται και ο μουσακάς παύει να είναι απειλή για την Αθήνα. Στο τέλος, η Τζόυ ζητά από τον ιπτάμενο δίσκο να την πάρει μαζί της, ο Αλέξης και η Τάρα ερωτεύονται και ο μικρός Άρης ανακαλύπτει την κλίση του στο μακιγιάζ.

## Διανομή''''

**Στην ταινία έχουν μικρή συμμετοχή οι εξής:**

## Παραπομπές


Κατηγορία:Ελληνικές ταινίες της δεκαετίας 1990
Κατηγορία:Ελληνικές κωμικές ταινίες
Κατηγορία:Ελληνικές σατιρικές ταινίες
Κατηγορία:Ελληνικές ταινίες φαντασίας
Κατηγορία:Ελληνικές ταινίες συσχετιζόμενες με ΛΟΑΤ
Κατηγορία:Ταινίες σε σκηνοθεσία Πάνου Κούτρα
Κατηγορία:Σκηνοθετικό ντεμπούτο σε ταινίες
Κατηγορία:Ταινίες του 1999
Κατηγορία:Ελληνόφωνες ταινίες
Κατηγορία:Αγγλόφωνες ταινίες
Κατηγορία:Ιταλόφωνες ταινίες
Κατηγορία:Ρωσόφωνες ταινίες
Κατηγορία:Γαλλόφωνες ταινίες
Κατηγορία:Ταινίες γυρισμένες στην Ελλάδα
Κατηγορία:Κωμικές ταινίες επιστημονικής φαντασίας
Κατηγορία:Ελληνικές ταινίες τρόμου
Γιώργος Δ. Παππάς

Ο **Γιώργος Παππάς** (1938 - 29 Απριλίου 2012), του Δημητρίου, ήταν Έλληνας πολιτικός.

## Βιογραφικά στοιχεία
Ήταν ιδρυτικό στέλεχος του ΠΑΣΟΚ. Πολιτεύτηκε στη Μαγνησία.
Στις εκλογές του 1981 εξελέγη βουλευτής με το ΠΑΣΟΚ ,  επανεξελέγη το 1985 και υπηρέτησε ως το 1989. 

Πέθανε σε ηλικία 74 ετών τον Απρίλιο του 2012 και κηδεύτηκε από τον ιερό ναό Αγίου Αθανασίου Ριζομύλου.

 
## Παραπομπές


Κατηγορία:Βουλευτές εκλεγμένοι με το ΠΑΣΟΚ
Κατηγορία:Βουλευτές Μαγνησίας
Διοργανώσεις Ε.Π.Σ. Κοζάνης 2015–16

Για την **περίοδο 2015–16**, η Ένωση Ποδοσφαιρικών Σωματείων Κοζάνης είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Κοζάνης.

Η πρωταθλήτρια ομάδα της ΕΠΣ Κοζάνης λαμβάνει μέρος στο Πρωτάθλημα Πρωταθλητριών ΕΠΣ, το οποίο διοργανώνεται από την Ελληνική Ποδοσφαιρική Ομοσπονδία (ΕΠΟ), με στόχο την άνοδο στη Γ΄ Εθνική ερασιτεχνική κατηγορία.

Ο θεσμός του κυπέλλου, αποτελεί ταυτόχρονα την πρώτη φάση του Κυπέλλου Ερασιτεχνών της ΕΠΟ. Η ομάδα που ανακηρύσεται κυπελλούχος ΕΠΣ Κοζάνης, αποκτά το δικαίωμα συμμετοχής στο Κύπελλο Ερασιτεχνών.

## Πρωτάθλημα

Για την περίοδο 2015–16, δομή του πρωταθλήματος της Ε.Π.Σ. Κοζάνης είναι η εξής:
* Α΄ Κατηγορία
* Β΄ Κατηγορία (2 όμιλοι)
* Γ΄ Κατηγορία 

### Α΄ Κατηγορία
Στην Α΄ Κατηγορία συμμετέχουν 16 σύλλογοι. Το πρωτάθλημα ολοκληρώθηκε στις 23 Απριλίου 2016 με την 30η αγωνιστική. Πρωταθλήτρια ομάδα της ΕΠΣ Κοζάνης για το 2015-16 ανακηρύχθηκε ο Μακεδονικός Φούφα. Οι τρεις έως εξι τελευταίες ομάδες υποβιβάζονται ανάλογα με το πόσες ομάδες από Γ΄ Εθνική θα υποβιβαστούν και αν θα ανέβει κατηγορία ο πρωταθλητής ΕΠΣΚ μέσω του Πρωταθλήματος Πρωταθλητριών ΕΠΣ.

Η τελική βαθμολογία ήταν:

### Β΄ Κατηγορία
Η Β΄ Κατηγορία διεξάγεται με τη συμμετοχή 28 ομάδων χωρισμένων σε 2 ομίλους. Οι πρωταθλητές και δευτεραθλητές κάθε ομίλου θα αγωνιστούν στην Α΄ Κατηγορία της επόμενης περιόδου. Οι τελευταίοι κάθε ομίλου υποβιβάζονται στη Γ΄ ενώ οι προτελευταίοι(13οι) και 12οι κινδυνεύουν επίσης εφόσον έχουμε υποβιβασμό πολλών ομάδων από την Α΄.

#### 1ος Όμιλος

Πηγή: ΕΠΣ Κοζάνης
*1 Ηττήθηκε σε αγώνα κατάταξης με την 13η του 2ου ομίλου και υποβιβάστηκε στη Γ΄ λόγω του υποβιβασμού του ΦΣ Κοζάνη από τη Γ΄ Εθνική

#### 2ος Όμιλος

Πηγή: ΕΠΣ Κοζάνης

### Γ΄ Κατηγορία
Η Γ΄ Κατηγορία διεξάγεται με τη συμμετοχή 14 ομάδων σε έναν όμιλο. Οι τρείς πρώτοι ανεβαίνουν κατηγορία.

Πηγή: ΕΠΣ Κοζάνης

## Κύπελλο

Στο θεσμό του κυπέλλου συμμετέχουν τα σωματεία της Ε.Π.Σ. Κοζάνης. Η διοργάνωση ολοκληρώθηκε με τον τελικό στις 13 Φεβρουαρίου 2016. Το Κύπελλο κατέκτησε η ομάδα της Α.Ε.Π. Καραγιαννίων

### Τελικός

## Παραπομπές


## Εξωτερικοί σύνδεσμοι

* 

Κατηγορία:Ε.Π.Σ. Κοζάνης
Κατηγορία:Εγχώρια ποδοσφαιρικά πρωταθλήματα 2015–2016
Κατηγορία:Εγχώρια ποδοσφαιρικά κύπελλα 2015-2016
Νυμφαίο Ιωνίας

Το **Νυμφαίο Ιωνίας** είναι πόλη της Μικράς Ασίας στην Τουρκία (τουρ. *Kemalpasa*), που έγινε γνωστή την περίοδο της Βυζαντινής εποχής για τις δύο ιστορικές συνθήκες που υπεγράφησαν εκεί. Βρίσκεται 20 χλμ. ανατολικά της Σμύρνης.

[thumb|Ο Αυτοκράτορας [Ιωάννης Γ΄ Δούκας Βατάτζης ο οποίος ετάφη στο Νυμφαίο της Μικράς Ασίας.]]

Το Νυμφαίο, πιο συγκεκριμένα η Μονή του Σωτήρος Χριστού Σωσάνδρων, αναφέρεται σαν τόπος ταφής του αυτοκράτορα Ιωάννη Γ΄ Βατάτζη, ο οποίος ήταν ο δεύτερος αυτοκράτορας της Νικαίας. Εις μνήμη του μάλιστα, οικοδομήθηκε στην πόλη και ναός.
μικρογραφία|Το βυζαντινό Παλάτι του Λασκάρεως στο Νυμφαίο.
## Συνθήκες
## 1214
Το 1214 υπογράφεται στο Νυμφαίο συνθήκη ανάμεσα στον αυτοκράτορα Ερρίκο της Κωνσταντινούπολης και τον Θεόδωρο Α΄ Λάσκαρη της Αυτοκρατορίας της Νίκαιας που σηματοδοτεί το τέλος της προέλασης των Λατίνων προς την Βυζαντινή Μικρά Ασία.

## 1261
Τον Μάρτιο του 1261 υπογράφεται συνθήκη από τον Μιχαήλ Η΄ της Αυτοκρατορίας της Νίκαιας και την Γένοβα, σύμφωνα με την οποία τα δύο μέρη συμμαχούν εναντίον των Βενετών. Ο Μιχαήλ Η΄ εξασφάλισε την ναυτική υποστήριξη των Γενουατών στην προσπάθειά του για αναστήλωση της Βυζαντινής Αυτοκρατορίας με αντάλλαγμα την ελεύθερη εμπορική δραστηριότητά τους σε όλα τα λιμάνια της αυτοκρατορίας, την επικύρωση της γενουατικής κυριότητας σε κτήσεις σε διάφορα λιμάνια των νησιών και της Ρωμανίας (της σημερινής νότιας Θράκης) καθώς και την εξασφάλιση της προστασίας των γενουατικών αποικιών. Λίγους μήνες μετά, 25 Ιουλίου 1261, γίνεται ανακατάληψη της Κωνσταντινούπολης και ο Μιχαήλ Η΄ στέφεται αυτοκράτορας.

## Παραπομπές


## Εξωτερικοί σύνδεσμοι
* 

Κατηγορία:Οικισμοί της Βυζαντινής Αυτοκρατορίας
Κατηγορία:Αρχαίες πόλεις της Ιωνίας
Σύνταγμα του Μαυροβουνίου

Το ισχύον **Σύνταγμα του Μαυροβουνίου** επικυρώθηκε και υιοθετήθηκε από τη συντακτική εθνοσυνέλευση του Μαυροβουνίου στις 19 Οκτωβρίου 2007.  Ανακηρύχθηκε επίσημα ως σύνταγμα της χώρας στις 22 Οκτωβρίου 2007.

Το σύνταγμα καθορίζει το Μαυροβούνιο ως μια αστική, δημοκρατική και φιλική προς το περιβάλλον χώρα, με κοινωνική δικαιοσύνη.

Στο προοίμιό του προσδιορίζονται οι υπηκοότητες και οι εθνικές μειονότητες του Μαυροβουνίου, όπως οι Μαυροβούνιοι, οι Σέρβοι, οι Βόσνιοι, οι Αλβανοί, οι Κροάτες και άλλοι. Το σύνταγμα αντικατέστησε την επίσημη γλώσσα του κράτους από τα σερβικά σε μαυροβουνιακά, παρότι αναγνώρισε ως μειονοτικές γλώσσες τα σερβικά, τα βοσνιακά, τα αλβανικά και τα κροατικά. Αναφέρει, επίσης, ως ισότιμα το κυριλλικό και το λατινικό αλφάβητο.

## Παραπομπές


Μαυροβουνιο
Κατηγορία:Πολιτική του Μαυροβουνίου
Τριπτόλεμος (αποσαφήνιση)

Το όνομα **Τριπτόλεμος** μπορεί να αναφέρεται στα παρακάτω:

* Τριπτόλεμος, ήρωας της ελληνικής μυθολογίας
* Τριπτόλεμος Ευρύχου, κυπριακός αθλητικός σύλλογος από την Ευρύχου.
* Τριπτόλεμος (ελληνικός αθλητικός σύλλογος), αθλητικός σύλλογος ατόμων με αναπηρίες.

Κατηγορία:Αποσαφηνίσεις ονομάτων
Σύνταγμα του Μονακό

Το **Σύνταγμα του Μονακό** υιοθετείται το 1911, έπειτα από την Μονεγασκική Επανάσταση, και αναθεωρήθηκε σε μεγάλο βαθμό από τον πρίγκηπα Ρενιέ Γ΄ στις 17 Δεκεμβρίου 1962. Σε αυτό εντάσσονται οι τρεις μορφές των εξουσιών της πολιτείας, ενώ καθορίζεται, επίσης, η γραμμή διαδοχής για το θρόνο, κάτι που τροποποιήθηκε το 2002.

Ο πρίγκιπας κατέχει το μεγαλύτερο μέρος της εκτελεστικής εξουσίας, αλλά ο επικεφαλής της κυβέρνησης του πριγκιπάτου είναι ο υπουργός επικρατείας, που προεδρεύει στο εξαμελές συμβούλιο της κυβέρνησης. Ο υπουργός συμβουλεύει τον πρίγκιπα και είναι αρμόδιος, μαζί με την κυβέρνηση, για την επιβολή των νόμων. Τα θέματα της τοπικής αυτοδιοίκησης των τεσσάρων τμημάτων του Μονακό βρίσκονται στην αρμοδιότητα του κοινοτικού συμβουλίου, το οποίο αποτελείται από δεκαπέντε εκλεγμένα μέλη.

Σύμφωνα με το σύνταγμα, ο πρίγκιπας μοιράζεται τη νομοθετική εξουσία μαζί με το εθνικό συμβούλιο, το νομοθετικό σώμα δηλαδή του πριγκιπάτου. Μολονότι το συμβούλιο είναι ανεξάρτητο από τον πρίγκηπα και μπορεί να ενεργήσει αντίθετα προς τις επιθυμίες του, η υπογραφή του απαιτείται για την επικύρωση οποιουδήποτε προτεινόμενου νόμου.

Η δικαστική εξουσία ανήκει και αυτή στον πρίγκιπα, ο οποίος κατανέμει τη δικαιοσύνη μέσω διαφόρων δικαστηρίων εν ονόματι του ίδιου. Η ανεξαρτησία των δικαστών είναι εγγυημένη από το σύνταγμα. Το ανώτατο δικαστήριο του Μονακό αποτελείται από πέντε βασικά μέλη και δύο βοηθητικούς δικαστές, που καθορίζονται από τον πρίγκιπα, έπειτα από προτάσεις του εθνικού συμβουλίου και άλλων κυβερνητικών οργάνων. Το ανώτατο δικαστήριο είναι αρμόδιο για τις δικαστικές προσφυγές και ερμηνεύει, επίσης, το σύνταγμα όταν αυτό απαιτείται. Το νομικό σύστημα του Μονακό, στενά συνδεδεμένο σε αυτό της Γαλλίας, είναι διαμορφωμένο βάση του ναπολεόντειου κώδικα.

## Παραπομπές


Μονακο
Κατηγορία:Πολιτική του Μονακό
Χώμα (Λυκία)

Το **Χώμα** ήταν τοποθεσία στο εσωτερικό της αρχαίας Λυκίας, σύμφωνα με τον Πλίνιο ευρισκόμενη πλησίον ποταμού με το όνομα *Aedesa*. Ο Πτολεμαίος τοποθετεί το Χώμα ως μία από τις τέσσερις πόλεις Μιλυάδος, ενώ το τοποθετεί γεωγραφικά κοντά στα Κάνδυβα.

## Επισκοπή
Καθώς ευρισκόταν εντός της ρωμαϊκής επαρχίας της Λυκίας, η επισκοπή του Χώματος υπαγόταν στην Μητροπολιτική Έδρα της Μύρας, πρωτεύουσας της επαρχίας. Τα ονόματα τριών εκ των επισκόπων της έχουν διασωθεί σε σωζόμενες πηγές της εποχής. Ο Πιόνιος συμμετείχε στην Α΄ Σύνοδο της Κωνσταντινούπολης το 381. Ο Ευδόξιος ήταν παρών τόσο στη Σύνοδο της Εφέσου το 431, όσο και στην Σύνοδο της Χαλκηδόνας το 451, ενώ ήταν μεταξύ των επισκόπων της περιοχής της Λυκίας, οι οποίοι, το 458, υπέγραψαν επιστολή προς τον Βυζαντινό Αυτοκράτορα Λέοντα Α΄ τον Θράκα αναφορικά με τον φόνο του Προτέριου Αλεξανδρείας. Ο Νικόλαος συμμετείχε στην υπό τον Φώτιο Σύνοδο της Κωνσταντινούπολης (879).

Μη αποτελώντας, πλέον, έδρα επισκοπής, το Χώμα είναι σήμερα καταχωρημένο από την Καθολική Εκκλησία ως τιμητική επισκοπή.

## Παραπομπές


Κατηγορία:Λυκία
Κατηγορία:Αρχαιολογικοί τόποι στην Τουρκία
Κατηγορία:Οικισμοί της Βυζαντινής Αυτοκρατορίας
Μενδενίτσα

Η **Μενδενίτσα** είναι οικισμός της Στερεάς Ελλάδας στην Περιφερειακή Ενότητα Φθιώτιδας. Σύμφωνα με το Πρόγραμμα «Καλλικράτης» αποτελεί την τοπική κοινότητα Μενδενίτσας που υπάγεται στη δημοτική ενότητα Μώλου του Δήμου Καμένων Βούρλων.

## Γεωγραφικά - ιστορικά στοιχεία
Η Μενδενίτσα βρίσκεται στους βόρειους πρόποδες του Καλλίδρομου σε υψόμετρο 560 μέτρα ενώ απέχει 30 χλμ. ΝΑ. από τη Λαμία και 64 χλμ. Α.-ΝΑ. από την Αταλάντη (έδρα του δήμου). Είναι γνωστή κατά την διάρκεια του Μεσαίωνα ως **Βοδονίτσα.** Στον Μεσαίωνα ήταν έδρα της Μαρκιωνίας της Μενδενίτσας.

Κατά τη διάρκεια του Ύστερου Μεσαίωνα, αποτέλεσε πρωτεύουσα του Λατινικού Σταυροφορικού Κράτους του Μαρκιζάτου της Βοδονίτσας. Το φραγκικό κάστρο, το οποίο διατηρείται έως σήμερα, ανεγέρθηκε επάνω στα ερείπια αρχαίας πόλης, η οποία στις περισσότερες των περιπτώσεων ταυτοποιείται με την πόλη Φάρυγαι, η οποία με την σειρά της σε ορισμένες περιπτώσεις ταυτοποιείται με την Ομηρική Τάρφη. Αποτέλεσε επισκοπική έδρα κατά την διάρκεια του Μεσαίωνα, ενώ είναι, επίσης, καταχωρημένη από την Ρωμαιοκαθολική Εκκλησία ως τιμητική επισκοπή.

Κατά την έναρξη της Επανάστασης του 1821 οι Τούρκοι της περιοχής οχυρώθηκαν στο κάστρο περιμένοντας ενισχύσεις. Έγινε αποτυχημένη έφοδος για κατάληψή του από τον Ιωάννη Δυοβουνιώτη και στη συνέχεια ξεκίνησε πολιορκία του στις 8 Απριλίου μαζί με ενισχύσεις από τον Κομνά Τράκα και Αθανάσιο Διάκο οι οποίοι ύστερα από πέντε ημέρες το κατάλαβαν. Στη συνέχεια το χωριό αποτέλεσε κέντρο των τουρκικών στρατευμάτων του Κιοσέ Μεχμέτ και Ομέρ Βρυώνη.

## Πληθυσμιακή εξέλιξη
Ο ακόλουθος πίνακας περιλαμβάνει τη δημογραφική εξέλιξη του οικισμού σύμφωνα με τις απογραφές:

## Παραπομπές


## Πηγές
* Miller, W. "[The Marquisate of Boudonitza (1204-1414)](http://links.jstor.org/sici?sici=0075-4269(1908)28%3C234%3ATMOB(%3E2.0.CO%3B2-W)." *[[The Journal of Hellenic Studies]]*, Vol. 28, 1908, pp 234–249. 
* Setton, Kenneth M., *A History of the Crusades: Volume III &mdash; The Fourteenth and Fifteenth Centuries*. Harry W. Hazard, editor. University of Wisconsin Press: Madison, 1975. 
**Βοδονίτσα – Κάστρο των Θερμοπυλών*, Γιώργη Μωραΐτη, Τυποεκδοτική, 3η  έκδοση, Αθήνα, 2002.

Κατηγορία:Χωριά της περιφερειακής ενότητας Φθιώτιδας
Κατηγορία:Δήμος Μώλου - Αγίου Κωνσταντίνου
Μπάρμπαρα Πάλβιν

Η **Μπάρμπαρα Σπράους** (το γένος **Πάλβιν**, αγγλικά: Barbara Sprouse ή Barbara Palvin, Βουδαπέστη, 8 Οκτωβρίου 1993) είναι Ουγγαρέζα μοντέλο και ηθοποιός.

Από νεαρή ηλικία ξεκίνησε ποδόσφαιρο και τραγούδι, ενώ θεωρεί ότι είναι και τα αγαπημένα της χόμπυ.

Ανακαλύφθηκε στους δρόμους της Βουδαπέστης το 2006 στην ηλικία των 13. Έκανε την πρώτη της φωτογράφιση το ίδιο έτος για το περιοδικό *Spur Magazine*.

Το 2008, πήγε στην Ιαπωνία που είχε μια σταθερή ροή από δουλειές. Το 2009 υπογράφει στα IMG Models.

Το 2018 έγινε ζευγάρι με τον ηθοποιό Ντίλαν Σπράους. Τον Σεπτέμβριο του 2022 αρραβωνιάστηκαν και τον Ιούλιο του 2023 παντρεύτηκαν στην Ουγγαρία. Μετά τον γάμο, πήρε το επίθετο Σπράους ωστόσο εξακολουθεί να χρησιμοποιεί επαγγελματικά το επίθετο Πάλβιν. Κουνιάδος της είναι ο ηθοποιός Κόουλ Σπράους. 

## Παραπομπές


## Εξωτερικοί σύνδεσμοι
*
*Η Μπάρμπαρα Πάλβιν στο thefamouspeople.com 

Κατηγορία:Φωτομοντέλα
Κατηγορία:Ούγγροι ηθοποιοί
Σαλαμίνα Δρομολαξιάς

Η **Σαλαμίνα Δρομολαξιάς**  ήταν αθλητικός σύλλογος με έδρα τη Δρομολαξιά της επαρχίας Λάρνακας. Η ποδοσφαιρική ομάδα του συλλόγου έχει δύο συμμετοχές στη Δ΄ κατηγορία ποδοσφαίρου της Κύπρου.

## Ιστορία
Η Σαλαμίνα Δρομολαξιάς ιδρύθηκε το 1977 από πρόσφυγες που εγκαταστάθηκαν στην Δρομολαξιά μετά την τουρκική εισβολή του 1974 και αρχικά συμμετείχε στις διοργανώσεις της Ποδοσφαιρικής Ομοσπονδίας Ελεύθερης Περιοχής Αμμοχώστου (ΠΟΕΠΑ). Εντάχθηκε στην Κυπριακή Ομοσπονδία Ποδοσφαίρου το 1991 μέσω του πρωταθλήματος ένταξης ως ομάδα Δ΄ κατηγορίας. Στην πρώτη συμμετοχή της, την περίοδο 1991-92, τερμάτισε στη 13η θέση του ομίλου Λάρνακας-Αμμοχώστου και υποβιβάστηκε στα αγροτικά (τοπικά πρωταθλήματα).

Το 1997 κέρδισε τη συμμετοχή της στη Δ΄ κατηγορία μέσω του πρωταθλήματος ένταξης. Συμμετείχε στο πρωτάθλημα της περιόδου 1997-98. Τερμάτισε στην προτελευταία θέση και υποβιβάστηκε.
Σήμερα η ποδοσφαιρική ομάδα του σωματείου είναι μη ενεργή.






1Η Δ΄ κατηγορία ήταν χωρισμένη σε τρεις ομίλους. Η Σαλαμίνα συμμετείχε στον όμιλο Λάρνακας-Αμμοχώστου.


## Τίτλοι-Διακρίσεις
* Πρωτάθλημα ΠΟΕΠΑ:
** Πρωταθλήτρια (2): 1997, 2009

* Κύπελλο ΠΟΕΠΑ:
** Κυπελλούχος (1): 1997

## Παραπομπές


## Δείτε επίσης

*Ποδόσφαιρο στην Κύπρο

Κατηγορία:Αθλητικοί σύλλογοι Επαρχίας Λάρνακας
Κατηγορία:Ανενεργές ποδοσφαιρικές ομάδες Κύπρου (ανδρών)
Κατηγορία:Ιδρύσεις ποδοσφαιρικών ομάδων το 1977
Κατηγορία:Δρομολαξιά
Σαλαμίνα

Το όνομα **Σαλαμίνα** μπορεί να αναφέρεται:

## Τοπωνύμια
* Στο νησί Σαλαμίνα (νησί) του Σαρωνικού κόλπου.
* Στην πόλη Σαλαμίνα (πόλη), πρωτεύουσα του ομώνυμου νησιού.
* Στη Σαλαμίνα (Κύπρος), αρχαία πόλη-κράτος της Κύπρου.
* Στη Σαλαμίς (συνοικία Αμμοχώστου), συνοικία του Δήμου Αμμοχώστου.

## Αθλητικές ομάδες
* Στη Νέα Σαλαμίνα Αμμοχώστου, αθλητικό σωματείο της Κύπρου.
** Στη Νέα Σαλαμίνα Αμμοχώστου (πετοσφαίριση ανδρών), πετοσφαιρικό τμήμα της Νέα Σαλαμίνα Αμμοχώστου.
** Στη Νέα Σαλαμίνα Αμμοχώστου (ποδόσφαιρο ανδρών), ανδρικό ποδοσφαιρικό τμήμα της Νέα Σαλαμίνα Αμμοχώστου.
** Στη Νέα Σαλαμίνα Αμμοχώστου (ποδόσφαιρο γυναικών), γυναικείο ποδοσφαιρικό τμήμα της Νέα Σαλαμίνα Αμμοχώστου.
* Στη Νέα Σαλαμίνα Γκάνας, ποδοσφαιρική ομάδα της Γκάνας.
* Στη Νέα Σαλαμίνα Λονδίνου, ποδοσφαιρική ομάδα του Λονδίνου.
* Στη Νέα Σαλαμίνα Νέας Υόρκης, ποδοσφαιρική ομάδα της Νέας Υόρκης.
* Στη Σαλαμίνα Δρομολαξιάς, ποδοσφαιρική ομάδα της Κύπρου.
* Στην Λειβαδιακός/Σαλαμίνα Λειβαδιών, ποδοσφαιρική ομάδα της Κύπρου.

## Πρόσωπα
* Στη Σαλαμίνα (μυθολογία), πρόσωπο της ελληνικής μυθολογίας.
Πανίκος Πουργουρίδης Λεμεσού

Ο **Εθνικός Σύλλογος Πανίκος Πουργουρίδης Λεμεσού**  είναι αθλητικός σύλλογος με έδρα τη Λεμεσό. Παλαιότερα διέθετε ποδοσφαιρική ομάδα η οποία είχε τρεις συμμετοχές στη Δ΄ κατηγορία ποδοσφαίρου της Κύπρου.

## Ιστορία
Ο σύλλογος ιδρύθηκε το 1981. Ονομάστηκε **Πανίκος Πουργουρίδης** προς τιμή του ήρωα, έφεδρου ανθυπολοχαγού Πανίκου Πουργουρίδη ο οποίος έχασε τη ζωή του σε μάχη στη Λεμεσό κατά την τουρκική εισβολή στην Κύπρο το 1974.

Η ποδοσφαιρική ομάδα αρχικά συμμετείχε στις διοργανώσεις της Ποδοσφαιρικής Αθλητικής Αγροτικής Ομοσπονδίας Κύπρου.Το 1989 εντάχθηκε στην Κυπριακή Ομοσπονδία Ποδοσφαίρου μέσω του πρωταθλήματος ένταξης ως ομάδα Δ΄ κατηγορίας. Στην πρώτη συμμετοχή της, την περίοδο 1989-90, τερμάτισε στη 4η θέση του ομίλου Λεμεσού-Πάφου. Την περίοδο 1990-91 τερμάτισε στην 8η θέση και την περίοδο 1991-92 στην 3η θέση. Στη συνέχεια αποχώρησε από το πρωτάθλημα. Η ποδοσφαιρική ομάδα δεν υφίσταται πλέον.






1Η Δ΄ κατηγορία ήταν χωρισμένη σε τρεις ομίλους. Ο Πανίκος Πουργουρίδης Λεμεσού συμμετείχε στον όμιλο Λεμεσού-Πάφου.


## Τίτλοι-διακρίσεις
*Πρωτάθλημα ένταξης (1): 1989 (περιφέρεια Λεμεσού/Πάφου)
*Κύπελλο ΣΤΟΚ
**Κυπελλούχος (1): 1988

*Πρωτάθλημα ΠΑΑΟΚ:
** Πρωταθλητής (2): 1987, 1989

*Κύπελλο ΠΑΑΟΚ: 
** Κυπελλούχος (2): 1988, 1989

## Παραπομπές


## Δείτε επίσης

*Ποδόσφαιρο στην Κύπρο

Κατηγορία:Αθλητικοί σύλλογοι Επαρχίας Λεμεσού
Κατηγορία:Ανενεργές ποδοσφαιρικές ομάδες Κύπρου (ανδρών)
Κατηγορία:Ιδρύσεις ποδοσφαιρικών ομάδων το 1981
Beggars Banquet

Το **Beggars Banquet** είναι το έβδομο βρετανικό άλμπουμ του βρετανικού ροκ συγκροτήματος The Rolling Stones, το οποίο κυκλοφόρησε στις 6 Δεκεμβρίου του 1968 μέσω της δισκογραφικής εταιρείας "Decca". Η αμερικάνικη έκδοση του άλμπουμ πραγματοποιήθηκε μέσω της "London Records", όντας η ένατη επίσημη κυκλοφορία τους στην Βόρεια Αμερική.

Ο δίσκος σηματοδότησε την επιστροφή του συγκροτήματος στον μπλουζ ήχο, σε σχέση με τον προκάτοχο του που κινούνταν σε ύφος ψυχεδελικού ροκ. Αυτό υπήρξε το τελευταίο άλμπουμ που κυκλοφόρησαν πριν τον θάνατο του Μπράιαν Τζόουνς, ο οποίος έπαιξε σιτάρ και τανπούρα στο "*Street Fighting Man*", κιθάρα στο "*No Expectations*", φυσαρμόνικα στα "*Parachute Woman*", "*Dear Doctor*" και "*Prodigal Son*" και μέλλοτρον στα "*Jig-Saw Puzzle*" και "*Stray Cat Blues*".

Οι ηχογραφήσεις του άλμπουμ πραγματοποιήθηκαν στα "Olympic Sound Studios" του Λονδίνου, από τις 17 Μαρτίου μέχρι τις 25 Ιουλίου 1968. Το αρχικό εξώφυλλο του δίσκου, το οποίο έδειχνε μία τουαλέτα γεμάτη γκράφιτι, απορρίφθηκε από την δισκογραφική τους εταιρεία με αποτέλεσμα να καθυστερήσει η κυκλοφορία του άλμπουμ.

Οι κριτικές για τον δίσκο υπήρξαν ιδιαίτερα θετικές, με το "AllMusic" να του δίνει την άριστη βαθμολογία των πέντε αστέρων, το "Sputnik Music" μέσο όρο βαθμολογιών 4,3 / 5, το "Entertainment Weekly" το βαθμολόγησε με "Α", ο Mark Prindle με 9 / 10 και το "Rolling Stone" με 5 / 5.

## Λίστα Τραγουδιών
* *Όλα τα κομμάτια είναι συνθέσεις των [[Μικ Τζάγκερ]] και [[Κιθ Ρίτσαρντς]]*, εκτός του "Prodigal Son", το οποίο συνέθεσε ο Ρόμπερτ Ουίλκινς.*


==Θέσεις τσαρτ==


==Βραβεία==
<big>***Beggars Banquet*** *(άλμπουμ)*</big>
* [[Ηνωμένες Πολιτείες]] (*RIAA Certification*): Πλατινένιος 
* [[Ηνωμένο Βασίλειο]] (*BPI Certification*): Χρυσός 
* [[Καναδάς]] (*CRIA Certification*): Χρυσός 

==Μέλη των Rolling Stones==
Οι μουσικοί οι οποίοι ηχογράφησαν τα κομμάτια του "*Beggars Banquet*" ήταν οι εξής:
* *'Μικ Τζάγκερ** - [[Φωνητική|φωνητικά]], [[φυσαρμόνικα]]
* **Κιθ Ρίτσαρντς** - [[κιθάρα]], [[Φωνητική|φωνητικά]], [[μπάσο]]
* **Μπράιαν Τζόουνς** - [[κιθάρα]], [[φυσαρμόνικα]], μέλλοτρον, [[σιτάρ]], τανπούρα
* **Μπιλ Γουάιμαν** - [[μπάσο]], μαράκες, [[Φωνητική|φωνητικά]]
* **Τσάρλι Γουάτς** - [[τύμπανα]], [[κρουστά]], [[Φωνητική|φωνητικά]]

;''Γκεστ συμμετοχές''
* **Νίκι Χόπκινς** - [[πιάνο]], [[πλήκτρα]]
* **Ρόκι Ντιζόν** - κόνγκα
* **Ρικ Γκρέχ** - [[βιολί]]
* **Ντέιβ Μέισον** - σενάι, μέλλοτρον
* **Τζίμι Μίλλερ** - [[Φωνητική|φωνητικά]]
* **Watts Street Gospel Choir''' - φωνητικά

## Παραπομπές


## Πηγές
* Beggars Banquet - The Rolling Stones | Songs, Reviews, Credits | AllMusic
* The Rolling Stones - Beggars Banquet | Sputnikmusic
* Beggars Banquet | The Rolling Stones

Κατηγορία:Δισκογραφία των Rolling Stones
Κατηγορία:Άλμπουμ του 1968
The Least Successful Human Cannonball

***The Least Successful Human Cannonball*** είναι ο τίτλος του πέμπτου στούντιο άλμπουμ του γερμανικού thrash metal συγκροτήματος Destruction, το οποίο κυκλοφόρησε το 1998 μέσω της δισκογραφικής εταιρείας "Brain Butcher".

Οι ηχογραφήσεις του άλμπουμ πραγματοποιήθηκαν τον Οκτώβριο του 1997 στο "Studio Tonfisch" του Χόιενσταϊν. Αυτός ήταν ο τελευταίος δίσκος της "Neo-Destruction" περιόδου του συγκροτήματος, την οποία, πλέον, αποστρέφονται τα μέλη του σχήματος. Στον συγκεκριμένο δίσκο, οι Destruction υιοθέτησαν ένα ύφος groove και alternative metal, αφήνοντας στο παρελθόν το thrash metal με το οποίο έγιναν γνωστοί.

Οι κριτικές για τον δίσκο υπήρξαν αρνητικές, με το "Metal Storm" να το βαθμολογεί με 5,3 / 10, το "Metal Invader" με ένα αστέρι με άριστα τα πέντε και το "Metal Archives" με 17 %.

## Τραγούδια του δίσκου
# "Formless, Faceless, Nameless" - 4:27
# "Tick on a Tree" - 5:00
# "263 Dead Popes" - 3:09
# "Cellar Soul" - 5:47
# "God gifted" - 4:30
# "Autoaggression" - 3:47
# "Hofffmannn's Helll" - 4:44
# "Brother of Cain" - 4:55
# "A Fake Transition" - 1:33
# "Continental Drift I" - 2:53
# "Continental Drift II" - 3:41

## Τα μέλη των Destruction
Οι μουσικοί οι οποίοι ηχογράφησαν το "*The Least Successful Human Cannonball*" ήταν οι εξής:

* **Μάικ Σίφρινγκερ** - κιθάρα
* **Μάικλ Πιράνιο** - κιθάρα
* **Κρίστιαν Ένγκλερ** - μπάσο
* **Όλι Κάιζερ** - τύμπανα
* **Τόμας Ρόζενμερκελ** - φωνητικά

## Παραπομπές


## Πηγές
* Destruction - The Least Successful Human Cannonball - Metal Storm
* Destruction - The Least Successful Human Cannonball at Discogs
* Destruction - The Least Successful Human Cannonball - Encyclopaedia Metallum: The Metal Archives

Κατηγορία:Δισκογραφία των Destruction
Κατηγορία:Άλμπουμ του 1998
Tapping the Vein

***Tapping the Vein*** είναι ο τίτλος του πέμπτου στούντιο άλμπουμ του γερμανικού thrash metal συγκροτήματος Sodom, το οποίο κυκλοφόρησε τον Αύγουστο του 1992 μέσω της δισκογραφικής εταιρείας "SPV/Steamhammer".

Αυτός ήταν ο τελευταίος δίσκος του συγκροτήματος με τον Witchhunter πίσω από το σετ των τυμπάνων, ο οποίος μετά την κυκλοφορία του "*Tapping the Vein*" αντικαταστάθηκε από τον "Atomic Steif" (Γκίντο Ρίχτερ). Το εν λόγω άλμπουμ παρουσίασε περισσότερα death metal χαρακτηριστικά σε σχέση με τις υπόλοιπες κυκλοφορίες των Sodom.

Οι κριτικές για το άλμπουμ υπήρξαν ανάμεικτες, με το "AllMusic" να το βαθμολογεί με 2,5 / 5, αλλά το "Sputnik Music" με μέσο όρο βαθμολογιών 3,8 / 5, το "Metal Archives" με 90%, το "Metal Crypt" με 4,2 / 5 και το "Metal Storm" με 8,1 / 10.

## Τραγούδια του δίσκου
* *Όλα τα κομμάτια είναι συνθέσεις των Chris Witchhunter, Andy Brings και Tom Angelripper.*

## Θέσεις τσαρτ

## Τα μέλη των Sodom
Οι μουσικοί οι οποίοι ηχογράφησαν το "*Tapping the Vein*" ήταν οι εξής:

* **[[Τόμας Ζουκ|Tom Angelripper]]** - μπάσο, φωνητικά
* **Andy Brings** - κιθάρα
* **[[Κρίστιαν "Witchhunter" Ντούντεκ|Chris Witchhunter]]** - τύμπανα

## Παραπομπές


## Πηγές
* Tapping the Vein - SODOM WEB SQUAD
* Sodom - Tapping the Vein | Sputnikmusic
* Sodom - Tapping the Vein - Encyclopaedia Metallum: The Metal Archives

Κατηγορία:Δισκογραφία των Sodom
Κατηγορία:Άλμπουμ του 1992
After the Rain

***After the Rain*** είναι ο τίτλος του άλμπουμ του Αμερικανού blues καλλιτέχνη Μάντι Γουότερς, το οποίο κυκλοφόρησε στις 12 Μαΐου του 1969 μέσω της δισκογραφικής εταιρείας "Cadet Records".

Το συγκεκριμένο άλμπουμ ακολούθησε το "*[[Electric Mud]]*", το οποίο είχε κυκλοφορήσει μόλις επτά μήνες νωρίτερα και γι' αυτό τον λόγο οι περισσότεροι μουσικοί που συμμετείχαν σε εκείνο τον δίσκο έπαιξαν και εδώ. Η ηχογράφηση του πραγματοποιήθηκε στα "Ter Mar Studios" του Σικάγου, τον Ιανουάριο του 1969.

Το "*After the Rain*" είχε πολύ λιγότερα στοιχεία ψυχεδελικής μουσικής σε σχέση με τον προκάτοχο του, με αποτέλεσμα οι κριτικές να είναι πιο θετικές, με το "AllMusic" να το βαθμολογεί με 3,5 / 5 αστέρια, το "Rate Your Music" με 3,8 / 5 και το "Discogs" με 4,4 / 5.

Επανεκδόθηκε στις 13 Σεπτεμβρίου 2011 σε μορφή CD από την "Get On Down Records", όπως και σαν Δίσκος βινυλίου από την "Cadet Concept Records" το 2015.

## Τραγούδια του δίσκου

## Οι μουσικοί
Οι μουσικοί οι οποίοι ηχογράφησαν τα κομμάτια του "*After the Rain*" ήταν οι εξής:

* **[[Μάντι Γουότερς]]** - φωνητικά, κιθάρα
* **Λούις Σάτερφιλντ** - μπάσο
* **[[Ότις Σπαν]]** - πιάνο
* **Πιτ Κόζεϊ** - κιθάρα
* **Φιλ Άπτσερτς** - κιθάρα
* **Πολ Όσερ** - φυσαρμόνικα
* **Τσαρλς Στέπνεϊ** - πλήκτρα
* **Μόρις Τζένινγκς** - τύμπανα

## Παραπομπές


## Πηγές
* After the Rain - Muddy Waters | Songs, Reviews, Credits - AllMusic
* Muddy Waters - After The Rain (Vinyl, LP) at Discogs
* After the Rain by Muddy Waters

Κατηγορία:Δισκογραφία του Muddy Waters
Κατηγορία:Άλμπουμ του 1969
Διοργανώσεις Ε.Π.Σ. Ημαθίας 2015–16

Για την **περίοδο 2015–16**, η Ένωση Ποδοσφαιρικών Σωματείων Ημαθίας είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Ημαθίας.

Η πρωταθλήτρια ομάδα της ΕΠΣ Ημαθίας λαμβάνει μέρος στο Πρωτάθλημα Πρωταθλητριών ΕΠΣ, το οποίο διοργανώνεται από την Ελληνική Ποδοσφαιρική Ομοσπονδία (ΕΠΟ), με στόχο την άνοδο στη Γ΄ Εθνική ερασιτεχνική κατηγορία.

Ο θεσμός του κυπέλλου, αποτελεί ταυτόχρονα την πρώτη φάση του Κυπέλλου Ερασιτεχνών της ΕΠΟ. Η ομάδα που ανακηρύσεται κυπελλούχος ΕΠΣ Ημαθίας, αποκτά το δικαίωμα συμμετοχής στο Κύπελλο Ερασιτεχνών.

## Πρωτάθλημα

Για την περίοδο 2015–16, δομή του πρωταθλήματος της Ε.Π.Σ. Ημαθίας είναι η εξής:

* Α1 Κατηγορία (14 ομάδες)
* Α2 Κατηγορία (26 ομάδες - 2 όμιλοι)
* Β΄ Κατηγορία (9 ομάδες)
* Γ΄ Κατηγορία (13 ομάδες - 3 όμιλοι)

Στην Α1 δε δήλωσαν συμμετοχή ο Α.Σ. Λευκαδίων και ο Άτλας Ζερβοχωρίου. Έτσι η κατηγορία διεξάγεται με 14 αντί για 16 ομάδες. Στην Α2 δε δήλωσαν συμμετοχή 3 σύλλογοι, ο Αχιλλέας Νεοκάστρου που τελικά συμμετείχε στην Β΄, και οι Α.Ε. Καψόχωρας, Θύελλα Στενημάχου. 
### Α1 Κατηγορία
Πρωταθλήτρια για το 2015-16 ήταν ο Φ.Α.Σ. Νάουσα που θα διεκδικήσει την επάνοδο σε εθνικές κατηγορίες μέσω του Πρωταθλήματος Πρωταθλητριών ΕΠΣ. Στην Α2 υποβιβάζεται μόνο ο τελευταίος Φίλιππος Μελίκης, λόγω της διεξαγωγής του πρωταθληματος με λιγότερες ομάδες.

Πηγή: ΕΠΣ Ημαθίας
*Ο ΠΑΟΚ Αλεξάνδρειας έχει ποινή αφαίρεσης 5β.

### Α2 Κατηγορία
Οι 26 ομάδες χωρίστηκαν σε δυο ομίλους , οι δυο πρώτοι κάθε ομίλου ανεβαίνουν στην Α1 και οι τελευταίες υποβιβάζονται.
#### 1ος Όμιλος

#### 2ος Όμιλος

### Β΄ Κατηγορία
Με τη συμμετοχή 9 ομάδων διεξήχθη το πρωτάθλημα της Β΄ Κατηγορίας. Σύμφωνα με την προκήρυξη οι 4 πρώτες ανεβαίνουν στην Α2 και η τελευταία υποβιβάζεται στη Γ΄.

### Γ΄ Κατηγορία
Η κατηγορία απαρτίζεται από 13 συνολικά συλλόγους που χωρίστηκαν σε τρεις ομίλους. Το πρωτάθλημα ξεκίνησε το Φεβρουάριο του 2016. Τέσσερις ομάδες θα ανέβουν κατηγορία, έτσι μετά το τέλος της κανονικής περιόδου θα γίνουν αγώνες κατάταξης μεταξύ των πρώτων κάθε ομίλου για την ανάδειξη του υπερπρωταθλητή και μεταξύ των δεύτερων κάθε ομίλου για την ανάδειξη της 4ης ομάδας που θα ανέβει στη Β΄

Η τελική ενιαία κατάταξη ήταν:
# Αγροτικός Αστέρας Πλατέος
# Ερμής Τριλόφου
# ΑΣ Γιαννακοχωρίου
# Ολυμπιακός Λουτρού
# Προμηθέας Βέροιας
# Παλασίδειος Ακαδημία
 

Πηγή: SportsUp.gr

## Κύπελλο

Στο θεσμό του κυπέλλου συμμετέχουν τα σωματεία της Ε.Π.Σ. Ημαθίας. Το κύπελλο της περιόδου 2015–16 κατέκτησε η ομάδα του ΠΑΟΚ Αλεξάνδρειας.

### Τελικός

## Παραπομπές


## Εξωτερικοί σύνδεσμοι

* 

Κατηγορία:Ε.Π.Σ. Ημαθίας
Κατηγορία:Εγχώρια ποδοσφαιρικά πρωταθλήματα 2015–2016
Κατηγορία:Εγχώρια ποδοσφαιρικά κύπελλα 2015-2016
Άντι Νίκιλα

Ο **Άντι Νίκιλα** (γενν. στο Τάμπερε της Φινλανδίας, 25 Αυγούστου 1978), είναι Φινλανδός πρώην διεθνής επαγγελματίας καλαθοσφαιριστής. Έχει ύψος 2,11 μέτρα και αγωνιζόταν στη θέση του Σέντερ.

## Σταδιοδρομία
Ο Νίκιλα ξεκίνησε την επαγγελματική του καριέρα στην ομάδα Τάμπερεν Πιρίντε σε ηλικία δεκαεννέα ετών και το 1999 ξεκίνησε τις σπουδές του στο πανεπιστήμιο Βαλπαραΐσο της Ιντιάνα, όπου αγωνίστηκε με την ομάδα των Crusaders, παίζοντας σε 125 παιχνίδια με μέσο όρο 3,0 πόντων, 2,2 ριμπάουντ και 0,7 κοψιμάτων.

Το καλοκαίρι του 2003, συμφώνησε με την ομάδα του Άρη Θεσσαλονίκης, με τον οποίο κατέκτησε το κύπελλο Ελλάδας, κερδίζοντας στον τελικό τον Ολυμπιακό με 73-70. Με τους "κίτρινους" αγωνίστηκε σε 22 αγώνες πρωταθλήματος, πετυχαίνοντας 83 πόντους και μαζεύοντας 51 ριμπάουντ.

Το 2004-05 φόρεσε την φανέλα του Ιωνικού Νέας Φιλαδέλφειας, ο οποίος αγωνίστηκε και στην διοργάνωση του FIBA Cup, αλλά τον Ιανουάριο του 2005 μεταγράφηκε στην γαλλική Γκρέιβλαϊνς, με την οποία έπαιξε σε δεκαέξι αγώνες, με μέσους όρους 6,0 πόντων και 2,9 ριμπάουντ.

To 2005-06, φόρεσε την φανέλα της Καζέρτα από την Ιταλία, με μέσους όρους 11,0 πόντων και 8,5 ριμπάουντ. Την επόμενη σεζόν, κατέκτησε το νταμπλ στην Τσεχία με τη Νίμπουργκ, ενώ το 2007-08 κατέκτησε την τρίτη θέση στο πρωτάθλημα της δεύτερης κατηγορίας της Ιταλίας με την Ντιναμό Σάσσαρι, παίζοντας σε 33 παιχνίδια με 7,7 πόντους και 6,1 ριμπάουντ.

Το 2008-09, επέστρεψε στην πατρίδα του και την Τάμπερεν Πιρίντε, όπου αγωνίστηκε σε πενήντα αγώνες, με μέσους όρους 11,8 πόντων και 8,8 ριμπάουντ, για να βραβευθεί ως MVP του πρωταθλήματος Φινλανδίας. Ακολούθησε η μεταγραφή του στην Ισπανία και την Κλαμπ Μπάσκετ Χιρόνα, με την οποία έπαιξε στην δεύτερη κατηγορία της χώρας, πριν υπογράψει στην γερμανική Μιτελντόιτσερ το 2010-11, για να επιστρέψει στην Τάμπερεν Πιρίντε λίγο μετά την έναρξη της σεζόν. Στην ομάδα με την οποία ξεκίνησε, παρέμεινε μέχρι το 2014, κατακτώντας το κύπελλο Φινλανδίας το 2012-13, ενώ την προηγούμενη χρονιά είχε φτάσει ως τον τελικό. Επίσης, κατέκτησε το πρωτάθλημα Φινλανδίας του 2011 και του 2014.

Μετά από έναν χρόνο αποχής από τους αγωνιστικούς χώρους, επέστρεψε στην ενεργό δράση το 2015 με την ομάδα της BC Nokia.

## Εθνική ομάδα
Αγωνίστηκε με την εθνική ομάδα της Φινλανδίας από το 1997 ως το 2013, συμμετέχοντας στα Ευρωμπάσκετ του 2011 και του 2013.

## Τίτλοι
* Κύπελλο Ελλάδας: 2004
* Πρωτάθλημα Τσεχίας: 2007
* Κύπελλο Τσεχίας: 2007
* 2x Πρωταθλήματα Φινλανδίας: 2011, 2014
* Κύπελλο Φινλανδίας: 2013

## Παραπομπές


## Πηγές
* Antti Nikkila Basketball Player Profile
* Antti Nikkila Europe Stats | Basketball-Reference.com
* Antti Nikkila Stats, Bio - ESPN - ESPN.com - Go.com

Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Γκραβλίν
Κατηγορία:Καλαθοσφαιριστές Μιτελντόιτσερ
Κατηγορία:Καλαθοσφαιριστές Ιωνικού Νέας Φιλαδέλφειας
Κατηγορία:Καλαθοσφαιριστές φινλανδικών συλλόγων
Κατηγορία:Καλαθοσφαιριστές τσεχικών συλλόγων
Κατηγορία:Καλαθοσφαιριστές ιταλικών συλλόγων
Κατηγορία:Καλαθοσφαιριστές ισπανικών συλλόγων
Ένωση Νέων «Ο Κορμακίτης»

Η **Ένωση Νέων «Ο Κορμακίτης»** (ή **Ο Κορμακίτης**) είναι κυπριακή ποδοσφαιρική ομάδα από το μαρωνίτικο χωριό του Κορμακίτη της επαρχίας Κερύνειας. Η ομάδα έχει δύο συμμετοχές στη Δ΄ κατηγορία ποδοσφαίρου της Κύπρου.

## Ιστορία
Η **Ένωση Νέων «Ο Κορμακίτης»** ιδρύθηκε το 1989 από την ενοποίηση τριών μαρωνίτικων σωματείων: του Κέδρου Κορμακίτη, του Λίβανου Κορμακίτη και της ΑΕΚ Κορμακίτη.

Η νέα ομάδα πήρε τη θέση του Κέδρου Κορμακίτη στο πρωτάθλημα Δ΄ κατηγορίας. Στην πρώτη της συμμετοχή, την περίοδο 1989-90, τερμάτισε την 11η θέση του ομίλου της. Την επόμενη περίοδο τερμάτισε και πάλι στην 11η θέση και παρέμεινε στην κατηγορία. Ωστόσο, λόγω προβλημάτων δεν συμμετείχε στο επόμενο πρωτάθλημα. Συνέχισε στα αγροτικά (τοπικά) πρωταθλήματα, στις διοργανώσεις της Εθνικής Ποδοσφαιρικής Ομοσπονδίας Περιφέρειας Λευκωσίας (ΕΠΟΠΛ).

Το 2018 συμμετείχε στον Πρωτάθλημα Ένταξης μέσα από το οποίο προβιβάστηκε στην Επίλεκτη κατηγορία. Την περίοδο 2018-19 τερμάτισε στην τέταρτη θέση στο πρωτάθλημα της Επίλεκτης κατηγορίας και προβιβάστηκε στην Γ΄ κατηγορία. Την περίοδο 2020-21 τερμάτισε στην 16η θέση και υποβιβάστηκε στην Επίλεκτη Κατηγορία ΣΤΟΚ. Την περίοδο 2021-22 τερμάτισε στην 10η θέση του Α'Ομίλου και υποβιβάστηκε στα αγροτικά (τοπικά) πρωταθλήματα, στις διοργανώσεις της Εθνικής Ποδοσφαιρικής Ομοσπονδίας Περιφέρειας Λευκωσίας (ΕΠΟΠΛ). 






1Η Δ΄ κατηγορία ήταν χωρισμένη σε τρεις ομίλους. Ο Κορμακίτης συμμετείχε στον όμιλο Λευκωσίας-Κερύνειας.


## Τίτλοι-διακρίσεις
* Κύπελλο ΣΤΟΚ
** Κυπελλούχος (1): 2010
* Πρωτάθλημα ΕΠΟΠΛ
** Πρωταθλητής (2): 1994, 2002
* Κύπελλο ΕΠΟΠΛ
** Κυπελλούχος (1): 2018
* Πρωτάθλημα Β' Κατηγορίας ΕΠΟΠΛ
** Πρωταθλητής (1): 2016

## Παραπομπές


## Δείτε επίσης

*Ποδόσφαιρο στην Κύπρο

## Εξωτερικοί σύνδεσμοι
* 
* 

Κατηγορία:Αθλητικοί σύλλογοι Επαρχίας Κερύνειας
Κατηγορία:Ποδοσφαιρικές ομάδες Κύπρου (ανδρών)
Κατηγορία:Ιδρύσεις ποδοσφαιρικών ομάδων το 1989
Κατηγορία:Κορμακίτης
Φθοροχλωριούχο βηρύλλιο

To **φθοροχλωριούχο βηρύλλιο** (αγγλικά *beryllium chloride fluoride*) είναι ανόργανη ένωση, που περιέχει βηρύλλιο, φθόριο και χλώριο, με εμπειρικό τύπο **BeClF**. Αποτελεί μικτό άλας του βηρυλλίου με φθόριο και χλώριο.

## Παρατηρήσεις, υποσημειώσεις και αναφορές


Κατηγορία:Άλατα
Κατηγορία:Αλογονίδια
Κατηγορία:Ενώσεις βηρυλλίου
Κατηγορία:Ανόργανες ενώσεις φθορίου
Κατηγορία:Ανόργανες ενώσεις χλωρίου
Διοργανώσεις Ε.Π.Σ. Κυκλάδων 2011–12

Για την **περίοδο 2011–12**, η Ένωση Ποδοσφαιρικών Σωματείων Κυκλάδων είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στον νομό Κυκλάδων.

Το πρωτάθλημα της περιόδου 2011-12 ήταν η 32η διοργάνωση πρωταθλήματος ποδοσφαίρου της ΕΠΣ Κυκλάδων. Πρωταθλήτρια αναδείχθηκε η Α.Σ. Άνω Μερά Μυκόνου, η οποία έλαβε μέρος στο Πρωτάθλημα Πρωταθλητριών ΕΠΣ, το οποίο διοργανώθηκε από την Ελληνική Ποδοσφαιρική Ομοσπονδία (ΕΠΟ), με στόχο την άνοδο στη Δ΄ Εθνική κατηγορία.

Ο θεσμός του κυπέλλου διοργανώθηκε για 30η φορά και θα αποτελούσε ταυτόχρονα την πρώτη φάση του Κυπέλλου Ερασιτεχνών της ΕΠΟ, το οποίο όμως δεν διεξήχθη τελικά εκείνη την αγωνιστική περίοδο. Κυπελλούχος Κυκλάδων αναδείχθηκε ο Πανναξιακός Α.Ο.

## Το δυναμικό της ΕΠΣ (2011–12)

## Πρωτάθλημα

Η δομή του πρωταθλήματος της Ε.Π.Σ. Κυκλάδων ήταν η εξής:

* Α' Κατηγορία
* Β' Κατηγορία
** 1ος όμιλος
** 2ος όμιλος

### Α' Κατηγορία

* Από την προηγούμενη αγωνιστική περίοδο, ο Α.Ο. Άνω Σύρου είχε ποινή αφαίρεσης 2 βαθμών.
* Ο Α.Μ.Σ. Φιλωτίου δεν κατέβηκε να αγωνιστεί στο εκτός έδρας παιχνίδι με την Α.Σ. Άνω Μερά Μυκόνου. Ηττήθηκε έτσι με 3-0 άνευ αγώνα, ενώ του επιβλήθηκε και ποινή αφαίρεσης 2 βαθμών.

### Β' Κατηγορία
**1ος όμιλος**

* Από την προηγούμενη αγωνιστική περίοδο, οι Α.Ο. Υδρούσα και Α.Σ.Ν. Αστέρας Κορθίου είχαν ποινή αφαίρεσης 6 βαθμών, ενώ ο Α.Ο. Τήνου 2 βαθμών.
* Ο Α.Ο. Υδρούσα δεν κατέβηκε να αγωνιστεί στα εκτός έδρας παιχνίδια με Α.Ο. Αστέρα Σύρου και Ανδριακό Ο.Φ., ο Α.Σ.Ν. Αστέρας Κορθίου στα παιχνίδια με Α.Ε. Στενής (εκτός) και Α.Ο. Αστέρα Σύρου (εντός) και ο Α.Ο. Αστέρας Σύρου στο εκτός έδρας παιχνίδι με τον Ανδριακό Ο.Φ. Ηττήθηκαν έτσι με 3-0 άνευ αγώνα, ενώ τους επιβλήθηκε και ποινή αφαίρεσης 2 βαθμών για κάθε παιχνίδι.

**2ος όμιλος**

* Α.Π.Ο. Αναγέννηση Νάξου και Α.Ο. Λάβα είχαν ποινές αφαίρεσης 4 και 2 βαθμών αντίστοιχα από την προηγούμενη αγωνιστική περίοδο.
* Ο Α.Ο. Καρτεράδος δεν κατέβηκε να αγωνιστεί στα εκτός έδρας παιχνίδια με Αστέρα Μαρμάρων και Α.Ο. Αστέρα Τραγαίας και ο Αστέρας Μαρμάρων στο εκτός έδρας παιχνίδι με τον Α.Ο. Πύργου. Ηττήθηκαν έτσι με 3-0 άνευ αγώνα, ενώ τους επιβλήθηκε και ποινή αφαίρεσης 2 βαθμών για κάθε παιχνίδι.

## Κύπελλο

Στον θεσμό του κυπέλλου συμμετείχαν τα σωματεία της Ε.Π.Σ. Κυκλάδων όλων των κατηγοριών. Οι 22 σύλλογοι χωρίστηκαν σε δύο ομίλους με βάση τη γεωγραφική τους θέση, ώστε να ελαχιστοποιηθούν τα έξοδα των ομάδων για μετακινήσεις και διαμονή. 

Η διοργάνωση ξεκίνησε στις 24 Σεπτεμβρίου 2011 με τους πρώτους αγώνες της 1ης φάσης και ολοκληρώθηκε με τον τελικό στις 8 Απριλίου 2012. Κυπελλούχος αναδείχθηκε ο Πανναξιακός Α.Ο. για 4η φορά στην ιστορία του.

### 1η φάση

### 2η φάση

### 3η φάση

### 4η φάση

### Τελικός

## Παραπομπές


## Εξωτερικοί σύνδεσμοι

* 

Κατηγορία:Ε.Π.Σ. Κυκλάδων
Κατηγορία:Εγχώρια ποδοσφαιρικά πρωταθλήματα 2011-2012
Κατηγορία:Εγχώρια ποδοσφαιρικά κύπελλα 2011-2012